Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 127/15/8806	Košice, 5.6.2015
EEČ : 2-65-125-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
menovaná za mesiace jún 2014 až marec 2015 si neplnila v plnom rozsahu svoju vyživovaciu povinnosť, ku ktorej  bola zaviazaná rozsudkom Okresného súdu XXXXX-okolie pod sp. zn.  23P/363/2009-71 zo dňa 13.04.2011, ppl. dňa 29.04.2011, a to prispievať na výživu svojho maloletého syna Ľuboša. G., nar. 24.04.1996 sumou 50,-€úr  mesačne k rukám otca XXXXX, čím takto spôsobila  dlh na výživnom vo výške 500,-€,

lebo zanikla trestnosť činu

Odôvodnenie:
Uznesením povereného príslušníka OO PZ Bidovce ČVS: ORP-94/BI-KS-2015 zo dňa 03.06.2015 bolo vznesené obvinenie  XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

V priebehu konania bola vypočutá obvinená XXXXX, ktorá dňa 25.05.2015 pri výsluchu uviedla, že svoj dlh na výživnom uhradila.
Túto skutočnosť potvrdil aj  dňa 07.05.2015 pri výsluchu poškodený XXXXX.

	Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	Podľa § 86 písm. a) Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207 Trestného zákona  ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor